Marĉa cirkuo

La **marĉa cirkuo** aŭ **Marĉocirkuo** () estas rabobirdo el la familio akcipitredoj. Ĝi estas mezgranda rabobirdo kaj la plej granda el cirkuoj, kun plej larĝaj flugiloj, el moderklimata kaj subtropika okcidenta Eŭrazio kaj Afriko. Ĝi estas konata ankaŭ kiel **Eŭrazia marĉocirkuo**  aŭ **Okcidenta marĉocirkuo**. Ĝi reproduktiĝas proksime de malsekejoj kaj en densaj junkejoj.

Fakuloj diferencigas tri apartajn sed tre rilatajn speciojn, nome: la **marĉa cirkuo** (*Circus aeruginosus*), la **orienta cirkuo** (*C. spilonotus*) kaj la **aŭstralazia cirkuo** (*C. approximans*), jen ĉi-sube la listo de la akceptitaj taksonoj por tiu specio, kaj ties Esperantaj nomoj
[eta|dekstre|200px|Vintranta ino ĉase ĉe [Kolkato (Okcidenta Bengalo, Barato)]]

Kiel ĉe la aliaj marĉocirkuoj, tiu estas tre asocia kun areoj de malsekejoj, ĉefe tiuj riĉaj en fragmitoj (*Phragmites australis*). Ĝi povas troviĝi ankaŭ en vario de aliaj malfermaj habitatoj, kiaj farmoj kaj herbejoj, ĉefe kie tiuj bordas marĉojn. Ĝi estas teritoriema birdo en la reprodukta sezono, kaj eĉ vintre ĝi ŝajnas malpli socia ol la aliaj cirkuoj, kiuj ofte ariĝas en grandaj grupoj. Sed tio estas probable simple pro biotopopreferoj, ĉar la marĉocirkuoj estas komplete alopatriaj dum kelkaj parencoj de *C. aeruginosus* de herbejoj kaj stepoj vintras en la samaj regionoj kaj ariĝas je manĝoresursoj kiaj apero de lokustoj. Krome en Nacia Parko Keoladeo de Raĝastano (Barato) ĉirkaŭ 100 eŭraziaj marĉocirkuoj estis observataj kunripoze ĉiun novembron/decembron; ili ariĝas en alta herbejo kie hegemonias *Desmostachya bipinnata* kaj vetivero (*Chrysopogon zizanioides*), sed kie tio estas tro tuŝata de homa agado ili uzas flosantajn tapisojn de Komuna akvohiacinto (*Eichhornia crassipes*) anstataŭe – la elekto de tiaj ripozejoj eble rilatas al akiro de pli frua averto pro predantoj, kiu elstaros rimarkinde se intencas ŝteliri al ripozantaj birdoj.

### Statuso kaj konservado
Tiu cirkuo malpliiĝis en multaj areoj inter la 19a kaj fino de la 20a jarcento pro persekutado, habitatodetruo kaj troa uzado de pesticidoj. Ĝi estas nune protektata specio en multaj landoj. Ties nombroj pliiĝas denove en multaj lokoj, plej rimarkinde eble en Britio, kie restis ununura reproduktanta ino en 1971, dum nune estas ĉirkaŭ 200 paroj. Rekordo de granda dormejo en Hispanio estis tiu de Madrigalejo, Ekstremaduro, kun 527 ekzempleroj censitaj la 25an de Decembro 2012.

Ili ankoraŭ  frontas nombron de minacoj, inklude pafado kontraŭ birdoj migrantaj tra la regiono de Mediteraneo. Ili estas vundeblaj al ĝenado dum la reprodukta sezono kaj suferas ankaŭ pro venenado per engluto de plumbaj pafaĵoj. Pri tiuj minacoj estis longdaŭraj avertoj kaj la specio estas nune klasita kiel Specio Malplej Zorgiga fare de la IUCN.

## **Orienta cirkuo** 
La **orienta cirkuo** (*C. spilonotus*) reproduktiĝas en malsekejoj kaj  herbejoj de suda Siberio, norda Mongolio, nordorienta Ĉinio, Manĉurio kaj Japanio, kaj plej nordaj vintras en sudorienta Azio, Filipinoj kaj norda Borneo.

Kiel aliaj cirkuoj, ĝi ĉeestas malfermajn, humidajn mediojn kaj estas videbla super rizkampoj ŝvebante plie ol flugante. Estas du subspecioj, nome:  *C. s. spilonotus* de orienta Azio, kaj *C. s. spilothorax*, de Novgvineo kaj najbaraj insuloj, kiu iam estis konsiderata aparta specio ofte nomata **Papua cirkuo**.

## **Aŭstralazia  marĉocirkuo** 
La **aŭstralazia cirkuo** (*C. approximans*) de ĉirkaŭ 50 ĝis 58&nbsp;cm estas iom pli granda ol la **Orienta marĉocirkuo** (*C. spilonotus*), ofte iom pli malhela kaj havas malpli striecajn flugilojn kaj voston. Ĝi troviĝas en malseka marbordo de Aŭstralio kaj tra Novzelando, sed ankaŭ en la tropika nordo de Aŭstralio, la grupo de insuloj oriente de la Korala maro, Novkaledonio kaj Vanuatuo.

## Bildaro

File:Marsh Harrier-Mindaugas Urbonas-8.JPG|Supra parto de maskla plenkreskulo ĉe Šiauliai (Litovio)
File:Falcopalus.jpg|Ina plenkreskulo - Lago de Alviano (Italio)
File:Rohrweihe2.JPG| Suba parto de maskla plenkreskulo ĉe Halle (Saale) (Germanio)
File:Eurasian Marsh Harrier (F) I2 IMG 8906.jpg|Subaj partoj de ina plenkreskulo vintranta ĉe Hodal (Faridabado, Harjano, Barato)
File:C aeruginosus.jpg|Hipermelanisma ino vintranta ĉe Bangaloro (Karnatako, Barato)
File:Eurasian Marsh Harrier (Immatures) I.jpg|Nematuruloj vintranta ĉe Hodal (Faridabado, Harjano, Barato)
Circus aeruginosus MHNT.ZOO.2010.11.82.5.jpg| uòu de *Circus aeruginosus* - Musèu_d'Istòria_Naturala_de_Tolosa

## Referencoj
* American Ornithologists' Union (AOU) (2000): Forty-second supplement to the American Ornithologists' Union Check-list of North American Birds. *Auk* **117**(3): 847–858. DOI: 10.1642/0004-8038(2000)117[0847:FSSTTA]2.0.CO;2 PDF fulltext 
* Banks, Richard C.; Cicero, Carla; Dunn, Jon L.; Kratter, Andrew W.; Pamela Rasmussen; Remsen, J.V. Jr.; Rising, James D. & Stotz, Douglas F. (2005): Forty-sixth supplement to the American Ornithologists' Union Check-list of North American Birds. *Auk* **122**(3): 1026–1031. DOI: 10.1642/0004-8038(2005)122[1026:FSTTAO]2.0.CO;2 PDF fulltext 
* 
* Clarke, R.; Prakash, V.; Clark, W.S.; Ramesh, N. & Scott, D. (1998): World record count of roosting harriers *Circus* in Blackbuck National Park, Velavadar, Gujarat, north-west India. *Forktail* **14**: 70-71. PDF plena teksto
* Merkord, Christopher L.; Rodríguez, Rafy & Faaborg, John (2006): Second and third records of Western Marsh-Harrier (*Circus aeruginosus*) for the Western Hemisphere in Puerto Rico. *Journal of Caribbean Ornithology* **19**(1): 42-44. PDF plena teksto
* Verma, Ashok (2002): A large roost of Eurasian Marsh Harriers *Circus aeruginosus* at Keoladeo National Park, Bharatpur, India. *Forktail* **18**: 150-151. PDF plena teksto

## Plia legado
* Clarke, Roger (1995): *The Marsh Harrier*. Hamlyn, London.
* Forsman, Dick (1999): *The Raptors of Europe and The Middle East: a Handbook of Field Identification*. T & A D Poyser, London.
* Snow, David W. & Perrins, Christopher M. (eds.) (1998): *The Birds of the Western Palearctic* (Concise ed., Vol. 1). Oxford University Press. ISBN 019854099X

## Vidu ankaŭ
*Iberaj sklerofilaj kaj kvazaŭdeciduaj arbaroj

## Eksteraj ligiloj 
*RSPB - Marĉocirkuo
*Birds of Britain - Marĉocirkuo 
*Internet Bird Collection Filmetoj
*Oiseaux Teksto, mapo, fotoj.

Kategorio:Cirkuoj
Kategorio:Akcipitredoj
Kategorio:Palearktisa faŭno
Kategorio:Akcipitroformaj
Kategorio:Birdoj de Oceanio
Kategorio:Birdoj de Azio
Kategorio:Birdoj de Afriko
Kategorio:Birdoj de Eŭropo